***Csongrád Város Polgármesteréről***

**Száma*:*** Szo/962-74/2021

**Témafelelős**:Vinczéné Dudás Katalin

Major Edina

**ELŐTERJESZTÉS**

**Csongrád Városi Önkormányzat Képviselő-testületének**

**2021. augusztus 26-ai ülésére**

**Tárgy:**JavaslatCsongrád Városi Önkormányzat Idősügyi koncepciójának megalkotására.

**Tisztelt Képviselő- testület!**

Az Országgyűlés a 81/2009.(X.2.) OGY határozatával elfogadta az Idősügyi Nemzeti Stratégiát 2009-2034-ig terjedő időszakra, mely alapvető célkitűzésként fogalmazta meg az idősödők és az idősek aktivitásának és függetlenségének megőrzését, de emellett a társadalmi és közösségi felelősségvállalásra is felhívta a figyelmet, a szolidaritás értékének megerősítését hangsúlyozva. Ebből kiindulva - a helyi sajátosságokra figyelemmel - Csongrád Városi Önkormányzat Képviselő-testülete 2011.03.24-ei ülésén a 73/2011.(III.24.) számú határozatával elfogadta Csongrád város idősügyi koncepcióját, majd a 2016.03.24-ei ülésén a 44/2016.(III.24.) önkormányzati határozattal elfogadta annak felülvizsgálatát.

Az Idősügyi koncepció megalkotása és felülvizsgálata óta a helyi ellátórendszerben olyan változások, átszervezések mentek végbe, amelyek indokolttá tették egy új koncepció megalkotását az átláthatóság jegyében.

A helyi Idősügyi koncepció megalkotása lehetőséget biztosít arra, hogy helyzetelemzést végezzünk e tárgykörben, illetve jövőbeni céljainkat, fejlesztési irányainkat meghatározzuk.

Kérem a Tisztelt Képviselő-testületet, hogy vitassa meg és fogadja el az előterjesztés melléklete szerinti Csongrád Városi Önkormányzat Idősügyi koncepcióját.

**H a t á r o z a t i javaslat**

Csongrád Városi Önkormányzat Képviselő-testülete megtárgyalta a „Javaslat Csongrád Városi Önkormányzat Idősügyi koncepciójának megalkotására” című előterjesztést és az alábbi döntést hozta:

1. A Képviselő-testület a melléklet szerinti koncepciót elfogadja.
2. Felkéri a polgármestert, hogy az Idősügyi koncepciót ötévente vizsgálja felül.

Határidő: 2026.08.31.

Felelős: Bedő Tamás

 polgármester

1. Csongrád Városi Önkormányzat Képviselő-testülete köszönetét fejezi ki az idősellátás területén dolgozó szakemberek magas színvonalú áldozatos munkájáért.

Erről jegyzőkönyvi kivonaton értesítést kap:

1. Képviselő-testület tagjai
2. Szociális és Lakásügyi Iroda
3. Irattár

Csongrád, 2021. augusztus 13.

 Bedő Tamás

 polgármester